L'Ajuntament ha signat l'adquisició de l'edifici de l'ONCE per a un Casal Jove
20 de febrer 2019

L'Ajuntament de Sagunt acaba de signar, davant la notaria, l'adquisició de l'edifici de l'ONCE per a un Casal Jove per un import de 365.000 euros amb IVA inclòs. L'alcalde, Quico Fernández, ha explicat que és un edifici que està en perfectes condicions, situat en un lloc cèntric i amb un premi d'arquitectura, “**és una de les referències de la ciutat**”. La compra ha estat per davall de la valoració que es va fer des de l'Ajuntament. “**Un edifici que es destinarà a una fi social com és l'atenció a la gent jove**” afirma l'alcalde. 

  

L'alcalde ha agregat que “**és una de les grans oportunitats d'esta legislatura, una de les grans possibilitats per a prestar servicis a la gent, en definitiva, per al benestar de les persones. Nosaltres ho vam pensar en una ubicació i en comptes de construir-ho, que ens haguera portat molt de temps, hem trobat l'edifici adequat que està a més en unes magnífiques condicions**”. Fernández dóna l'enhorabona a l'equip de govern, a tots els ciutadans i especialment a la gent jove que tindrà un nou lloc.

  

De moment, el servici es presta de manera parcial en el Centre Cultural Mario Monreal a més del Casal Jove que està situat en Port de Sagunt. Este nou Casal Jove de Sagunt permetrà als jóvens poder accedir a internet, utilitzar l'espai per a formació, per a tindre accés a tota una sèrie de projectes, subvencions, llocs d'oci, en definitiva, un lloc on podran desenvolupar les seues activitats. “**Esta oportunitat no la podíem desaprofitar i servirà per a tota la població jove del nucli de Sagunt i de tota la ciutat**”, ha declarat Fernández.

  

![](/media/lakfoems/065_c_foto-2.jpg)  
![](/media/zonnoeh3/065_c_foto-1.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-ha-signat-l-adquisicio-de-l-edifici-de-l-once-per-a-un-casal-jove/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-ha-signat-l-adquisicio-de-l-edifici-de-l-once-per-a-un-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-ha-signat-l-adquisicio-de-l-edifici-de-l-once-per-a-un-casal-jove/ "Linked In")
*   [](mailto:?body=https://aytosagunto.es/va/actualitat/l-ajuntament-ha-signat-l-adquisicio-de-l-edifici-de-l-once-per-a-un-casal-jove/)